d78a6ce7b2a555d3b47a09063db06f94
Hej Bolius

Vi købte et parcelhus i år 2018 som er fra 1973.

Flere steder rundt om huset er soklen misfarvet af fugt. Særligt på nordsiden af huset - se vedlagte billede. 

Vi har nylagte fliser hele vejen rundt om huset, som har den korrekte hældning og desuden ikke støder helt op til soklen. Der ligger skærver mellem sokkel og fliser.

Vi synes selv at det ser voldsomt ud og er i tvivl om der er noget vi skal gå videre med, og hvordan. Hvad tænker I?

Vi har naturligvis en husforsikring, men også en ejerskifteforsikring der gælder 2 år endnu.

Med venlig hilsen

Louise og Kristoffer 


Fugtskjolder på sokkel efter vi har lagt ny terrasse - kan flisebelægningen være årsag?
bolius.dk
2021.25
Hej Louise og Kristoffer

Tak for jeres spørgsmål, og gode billeder.

Jeg kan ikke lade være med at tænke på, om disse opfugtninger er kommet efter jeres nylagte fliser og skærver.

1) På trods af korrekt afvanding mv. vil der stå vand på belægningssten som disse, og dette kan kan give opsprøjt og lignende fugtbelastning af sokkelpudsen. Dertil kan der være forhold under belægningen, som gør at vandet ikke ledes væk under fliserne.

2) Dertil kan den lidt voldsomme misfarvning og “opblomstring” af kalke og salte, (hvide udfældninger) også skyldes udvaskninger fra både fliserne og stenene, så trænger op i sokkelpudsen.

Jeg vil ikke sige at det er harmløst. De kraftige udfældninger kan og vil skade pudsen.

I kan godt forsøge at anmelde skaden, men den form for udfældning og skader skulle/burde have fremgået af tilstandsrapporten. Og her er jeg lidt tilbage på, at det er kommet efter der lagt sten omkring huset.

Er der steder på huset, hvor der er ikke er belægssten af beton? Og ser soklen lige sådan ud der?

Jeg kan nok ikke komme det nærmere her, via denne brevkasse. Få evt. en sagkyndig til at kigge nærmere på det.

